**კონკურსის შედეგების თაობაზე**

 **ქ. ბათუმი 22.11.2023 წელი**

ქალაქ ბათუმის მუნიციპალიტეტის 2023 წლის ბიუჯეტით დამტკიცებული ქვეპროგრამის ,,სტიპენდია წარმატებული სტუდენტებისათვის“, ღონისძიების „ლუკა ასათიანის სახელობის სტიპენდია წარმატებული სტუდენტებისათვის“ ფარგლებში, განაცხადების მიღება მიმდინარეობდა მიმდინარე წლის 2 - 31 ოქტომბრის ჩათვლით.

აღნიშნულ პერიოდში, ქვეპროგრამის ფარგლებში სულ განსახილველად შემოვიდა 83 (ოთხმოცდასამი) განაცხადი, რომელთაგან ქვეპროგრამით დადგენილ მოთხოვნებს აკმაყოფილებდა 77 (სამოცდაჩვიდმეტი) განაცხადი. 6 (ექვსი) განაცხადი არ აკმაყოფილებდა ქვეპროგრამით დადგენილ მოთხოვნებს.

აღნიშნული ღონისძიების დებულების თანახმად, სტიპენდია უნდა გაიცეს 2022-2023 სასწავლო წლის საგაზაფხულო სემესტრის შედეგების მიხედვით საუკეთესო 50 სტუდენტზე.

დოკუმენტაციის განხილვისა და შესწავლისას გაირკვა, რომ პრიორიტეტული მიმართულებებით განაცხადი შემოიტანა 33-მა სტუდენტმა (არქიტექტურის მიმართულებით - 11 (თერთმეტი); მშენებლობის/ინჟინერიის მიმართულებით - 1 (ერთი); ფსიქოლოგიის მიმართულებით - 6 (ექვსი); მათემატიკის მიმართულებით - 1 (ერთი); ეკონომიკის მიმართულებით - 3 (სამი); ქიმიის მიმართულებით - 2 (ორი); კომპიუტერული ინჟინერიის მიმართულებით 1 (ერთი); ქართული ფილოლოგიის მიმართულებით - 1 (ერთი); ისტორიის მიმართულებით - 3 (სამი); საჯარო მმართველობის მიმართულებით - 2 (ორი); ფილოსოფიის მიმართულებით - 1 (ერთი); სოციოლოგიის მიმართულებით 1 (ერთი); ხოლო არაპრიორიტეტული მიმართულებებიდან 44 (ორმოცდაოთხი) სტუდენტმა.

ვინაიდან აღნიშნული განაცხადები სრულად აკმაყოფილებენ ღონისძიებით „ლუკა ასათიანის სახელობის სტიპენდია წარმატებული სტუდენტებისათვის“ დადგენილ მოთხოვნებს, ღონისძიების დებულების თანახმად სტიპენდია გაიცემა 33-ვე სტიპენდიატზე პრიორიტეტული მიმართულებების მიხედვით, ხოლო საუკეთესო შედეგების მქონე 17 სტიპენდიატზე, რომელთა აკადემიური მოსწრების საშუალო შეწონილი ქულა არის 98.85 ქულა და მეტი. არაპრიორიტეტული მიმართულებების მიხედვით. (იხ: დანართი N1).